**भारत सरकार**

**सड़क परिवहन और राजमार्ग मंत्रालय**

**राज्‍य सभा**

**सोमवार, 28 जुलाई, 2014, 6 श्रावण, 1936 (शक) अतारांकित प्रश्‍न सं. 2089**

**सड़कों के निर्माण हेतु लक्ष्य**

**2089. श्री मोती लाल वोरा:**

क्या सड़क परिवहन और राजमार्ग मंत्री यह बताने की कृपा करेंगे कि:

(क) अगले पांच वर्षों के दौरान राज्य-वार कितने किलोमीटर सड़क निर्माण का लक्ष्य निर्धारित किया गया है;

(ख) लक्ष्य प्राप्त करने के लिए कितनी धनराशि आवंटित की गई है; और

(ग) सड़क निर्माण का कार्य अपने लक्ष्य के अनुरूप चले, यह सुनिश्चित करने के लिए मंत्रालय द्वारा क्या विशेष कदम उठाये गए हैं?

**उत्‍तर**

**सड़क परिवहन और राजमार्ग मंत्रालय में राज्‍य मंत्री**

**(श्री कृष्‍णपाल गुर्जर)**

(क) लक्ष्‍य पंचवर्षीय योजनाओं के लिए निर्धारित किए जाते हैं । 12वीं पंचवर्षीय योजना (2012-2017) के अंतर्गत 14800 किमी को 2 लेन, 9826 किमी को 4 लेन, 5590 किमी को 6 लेन बनाने और 8500 किमी को गुणता सुधार के लिए सुदृढ़ीकरण/सुधार करने का लक्ष्‍य रखा गया है ।

(ख) 12वीं पंचवर्षीय योजना के लिए मंत्रालय की विभिन्‍न स्‍कीमों हेतु 1,42,769 करोड़ रू. आवंटित किए गए हैं ।

(ग) धीमी गति और अपर्याप्‍त निधि से संबंधित मुद्दों का समाधान करने के लिए परियोजनाओं की प्रगति की समीक्षा की गई है और ईक्‍विटी निवेशकों के बहिर्गमन, प्रीमियम के पुन: निर्धारण, सड़क क्षेत्र के ऋणों की संवीक्षा, सौंपी गई सड़क परियोजनाओं के परस्‍पर समापन/निरस्‍तीकरण और पुनर्निविदा, अन्‍य मंत्रालयों के साथ गहन समन्‍वयन और विवाद समाधान तंत्र का पुनरूद्धार आदि के लिए कदम उठाए गए हैं ।

\*\*\*\*\*